عبد اللہ کو بدعات سے سخت نفرت تھی ، جو چیز انھوں نے عہدِ رسالت اورعہدِ خلفاء میں نہیں دیکھی تھی،یا ان کے علم میں نہ تھی ، اس کو کسی طرح نہیں برداشت کر سکتے تھے،ان کے صاحبزادے راوی ہیں کہ ایک مرتبہ میں نے نماز میں بسم اللہ جہر کے ساتھ پڑھی والد نے سن لیا ، جب میں نماز تمام کرچکا تو مجھ سے کہا بیٹا اسلام میں باتیں نہ بڑھاؤ ، میں نے رسول اللہ ﷺ ابو بکرؓ ،عمرؓ اورعثمانؓ کے پیچھے نمازیں پڑھی ہیں ، ان میں سے کوئی بھی بسم اللہ ( بالجہر ) کے ساتھ نماز نہیں شروع کرتا تھا،یہ واقعہ بیان کرکے لڑکے نے کہا میں نے والد سے زیادہ بدعات کو براسمجھنے والا نہیں دیکھا ۔
Entity: عبد — Type: /person